Fogászat helyzete – Délegyháza 2017. január 17.

Tisztelt Egészségügyi Bizottság, Tisztelt Képviselőtestület!

Cégünk, a DR TOLDI DENTAL 2016 szeptemberétől vette át a fogászati alapellátást Délegyházán. Ezúton is köszönjük a bizalmat!

1. **Kezdeti fejlesztések:** Cégünk arra törekszik, hogy a nálunk dolgozó fogorvosok szakmai igényeinek megfelelően magasabb színvonalú felszereltséget, környezetet biztosítson a betegellátáshoz, mint amit a fogászati alapellátás megkövetel.

Így tudunk magasabb szintű ellátást biztosítani.

A rendelő átvételekor a következő fejlesztéseket végeztük:

- átalakítottuk a meglévő bútorzatot, új dekorációval tettük barátságosabbá a rendelőt és várót.

- röntgen digitalizáló készüléket, Ultrahangos tisztítókádat, központi internet alapú előjegyzési szoftvert helyeztünk üzembe- összesen 900 ezer Ft értékben

1. **ANTSZ felülvizsgálat és következményei :**A Működési Engedélyünk kapcsán az ANTSZ Ráckevei Intézete helyszíni szemlét tartott, és több pontban jelezte felénk és a tulajdonos Önkormányzat felé a rendelő épületével kapcsolatos észrevételeit. Köszönjük a Polgármester Úr, Alpolgármester Úr és a Testület hathatós támogatását, és gyors intézkedéseit az észrevételekkel kapcsolatban. A munkálatok elkezdődtek és folytatódnak.
2. **A betegellátás eddigi tapasztalatai:** Mivel csak néhány hónapos tapasztalatunk van a fogászaton, így statisztikával nem tudunk szolgálni, de néhány eddigi tapasztalatunkat megosztjuk:

* Az iskolafogászatot a pénteki napokon végezzük, az Iskolával és Óvodával támogató és együttműködő a kapcsolat, amit ezúton is köszönünk!
* A fogászaton minden rendelőnkben előjegyzés alapján dolgozunk- a fogorvosi munka időigényes, biztosítanunk kell a megfelelő sterilitást két páciens között, adminisztratív feladataink is vannak. Az előjegyzett pácienseken kívül nagyon sok sürgős, fogfájós páciens érkezik rendeléseinkre soron kívül, ami felboríthatja előjegyzéseinket. Ehhez kérünk türelmet! A zsúfoltság számunkra is nagyon zavaró, és stresszes!
* Nagyon fontos üzenetünk, hogy a fogfájással jelentkező és előjegyzett pácienseinknek is nem csak az aznap panaszos fogát kezeljük. Egy folyamat részeként igyekszünk a páciens fogazatában észrevett minden problémát kezelni. Több időpontot adunk- így hamar betelik a naptár! Ez sokszor időigényes, elhúzódó lehet, de a célunk, hogy a pácienseink, ha rendbe teszik fogaikat, akkor csak az éves ellenőrzésekre jöjjenek hozzánk!
* Tapasztalataink szerint közel egy év kellett ahhoz a többi rendelőnkben is, hogy a lakosság megszokja az időpont-egyeztetés előnyeit, és a fogfájós pácienseink is „időben” jelentkezzenek és kezdjék meg a kezelést!
* Igyekszünk az egészségnevelés eszközeivel tájékoztatni és tanácsokkal ellátni a rendelőnk pácienseit a Facebook, ill. ha lehetőségünk van rá a helyi újság oldalain.

Köszönjük az eddigi bizalmat és igyekszünk a legjobb ellátást nyújtani a délegyházi pácienseknek!

Dr Váczi Orsolya- Toldi Dental Fogorvosi Rendelők