**Előterjesztés munkaanyaga a**

**Képviselő-testület 2017. január 24-i ülésére**

**9. napirend: Polgármester illetményének, költségtérítésének, alpolgármester tiszteletdíjának, költségtérítésének megállapítása, a képviselők tiszteletdíjáról szóló rendelet módosítása**

I.

Az Mötv. 71.§ (4) bekezdése szerint 2016. december 31-ig a főállású polgármester illetménye az 1.501 – 10.000 fő lakosságszámú település esetében a megyei jogú város, fővárosi kerület polgármestere illetményének 60%-a volt, melynek alapja a helyettes államtitkár törvényben meghatározott alapilletményéből, keresetkiegészítéséből, vezetői illetménypótlékából álló illetmény összege volt, azaz a polgármesteri illetmény összegszerűen bruttó 448.700,- Ft volt.

A 2016. évi CLXXXV. törvény 2017. január 1-jei hatállyal módosította az Mötv-t, miszerint a polgármester illetménye a 2.001 – 5.000 fő lakosságszámú település esetén esetében a megyei jogú város polgármestere, a fővárosi kerületi önkormányzat polgármestere illetményének 55%-a, melynek alapja az államtitkár törvényben meghatározott alapilletményéből, illetménykiegészítéséből, és vezetői illetménypótlékából álló illetmény összege, azaz a polgármesteri illetmény összegszerűen 548.445,- Ft. Bár az Mötv. pontosan meghatározza a polgármesteri illetmény összegét, szükséges, hogy a munkáltató határozatban rendelkezzen az összegéről.

*Határozati javaslat:*

*Délegyháza Község Önkormányzat Képviselő-testülete a 252/2014. (X.22.)**számú határozatát az Mötv. 2017. január 1-től hatályos 71.§ (4) bekezdés d) pontja alapján módosítja, és dr. Riebl Antal főállású polgármester illetményét 2017. január 1-jei hatállyal az Mötv. 71.§ (4) bekezdés d) pontja szerint bruttó 548.445,- Ft összegben határozza meg.*

*Határidő: azonnal*

*Felelős: Polgármesteri Hivatal*

II.

Az Mötv. 71.§ (6) bekezdése alapján a polgármester költségtérítésre is jogosult, amely az illetményének 15%-ában meghatározott összeg. Mivel az alapilletmény összege változott, így a költségtérítés összegét is módosítani szükséges.

*Határozati javaslat:*

*Délegyháza Község Önkormányzat Képviselő-testülete a 253/2014. (X.22.)* *számú határozatát módosítja, és a polgármester költségtérítését 2017. január 1-jei hatállyal az Mötv. 71.§ (6) bekezdése szerint a módosított illetményének 15%-ában (azaz havi 82.267,- Ft) összegben) állapítja meg.*

*Határidő: azonnal*

*Felelős: Polgármesteri Hivatal*

III.

Az Mötv. 80.§ (2) bekezdése szerint a társadalmi megbízatású alpolgármester tiszteletdíját a képviselő-testület a társadalmi megbízatású polgármester tiszteletdíja 70-90%-a közötti összegben állapította meg. A társadalmi megbízatású alpolgármester tiszteletdíját e szerint havi bruttó 179.480,- Ft összegben határozta meg a Képviselő-testület.

Az Mötv. 80.§ (2) bekezdése 2017. január 1-jei hatállyal szintén módosult, miszerint a társadalmi megbízatású alpolgármester tiszteletdíját a képviselő-testület állapítja meg úgy, az nem haladhatja meg a társadalmi megbízatású polgármester tiszteletdíja 90%-át, azaz a 246.800,- Ft-ot.

A polgármesteri illetmény változása miatt változott a társadalmi megbízatású polgármester tiszteletdíjának összege is, így változhat az ebből számolt alpolgármesteri tiszteletdíj is. Javasoljuk Alpolgármester Úr tiszteletdíját a polgármesteri illetmény emelkedésével arányosan, 22,2%-kal, 219.325,- Ft-ra emelni.

*Határozati javaslat:*

*Délegyháza Község Önkormányzat Képviselő-testülete a 255/2014. (X.22.)**számú határozatát módosítja, és az alpolgármester tiszteletdíját az Mötv. 80.§ (2) bekezdését figyelembe véve 2017. január 1t napjától kezdődően, összegszerűen havi bruttó 219.325.- Ft összegben határozza meg.*

*Határidő: azonnal*

*Felelős: Polgármesteri Hivatal*

IV.

Az Mötv. 80.§ (3) bekezdése szerint az alpolgármester költségtérítésre jogosult, amely a tiszteletdíjának 15%-a. Mivel a tiszteletdíja megváltozik, a költségtérítés összegét is módosítani szükséges.

*Határozati javaslat:*

*Délegyháza Község Önkormányzat Képviselő-testülete* a *256/2014. (X.22.)* *számú határozatát módosítja, és az alpolgármester költségtérítését 2017. január 1-jei hatállyal az Mötv. 80.§ (3) bekezdése szerint a módosított tiszteletdíjának 15%-ában (azaz havi 32.899,- Ft összegben) állapítja meg.*

*Határidő: azonnal*

*Felelős: Polgármesteri Hivatal*

V.

Javasoljuk a képviselők és a bizottsági tagok tiszteletdíját, és a képviselők költségtérítését is a polgármesteri illetmény emelkedésével arányosan, 22,2%-kal megemelni. Az erről szóló rendelet-tervezet jelen előterjesztési munkaanyag mellékletét képezi.

Az előterjesztés alapján kérjük a képviselő-testületet, hogy a rendelet-tervezetet tárgyalja meg, és egyetértése esetén fogadja el.

Összeállította: dr. Molnár Zsuzsanna jegyző

Előterjesztéssé nyilvánítva: 2017. január 23.