**DÉLEGYHÁZA KÖZSÉG ÖNKORMÁNYZATA**

1. **Képviselő-testületének**
2. **…../2017. (…….) önkormányzati rendelete**

**a települési támogatásról és az egyéb szociális ellátásokról**

**szabályairól szóló 4/2015. (II.25.) önkormányzati rendelete módosításáról**

Délegyháza Község Önkormányzata az Alaptörvénye 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatáról szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

**1. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 14. §-a helyébe a következő rendelkezés lép:

„**14.** § Az egy alkalommal megállapított eseti rendkívüli települési támogatás maximális összege az öregségi nyugdíj mindenkori legkisebb összegének 200%-a.”

**2.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 15.§ (3) bekezdése helyébe a következő rendelkezés lép:

„(3) Az egy hónapra megállapított rendszeres települési támogatás maximális összege 42.750,- Ft.”

**3.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 17.§ (2) bekezdés a) pontja helyébe a következő rendelkezés lép:

*((2) Rendszeres települési gyógyszertámogatást a kérelmezőnek akkor lehet megállapítani, ha)*

*„a)* családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 260%-át, egyedül élő esetén 310%-át,”

**4.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 19.§-a a következő (2a) bekezdéssel egészül ki:

„(2a) A tartósan beteg, fogyatékos gyermek neveléséhez a szülő kérése alapján havi rendszerességgel települési gyermeknevelési támogatás nyújtható abban az esetben, ha a család havi jövedelmének összege nem haladja meg a nettó minimálbér 120 százalékát.”

**5.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 19.§ (3) bekezdése helyébe a következő rendelkezés lép:

„(3) A települési gyermeknevelési támogatást rendszeres vagy eseti jelleggel kell nyújtani. A rendszeres támogatás 12 hónapra nyújtható, az eseti támogatást egy naptári évben három alkalommal lehet megállapítani.”

**6.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 19.§-a a következő (4a) bekezdéssel egészül ki:

„(4a) A (2a) bekezdés szerinti okból nyújtott támogatás havonta és gyermekenként maximum 10.000.- forint összegű lehet.”

**7.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 19/A.§ (3) bekezdése helyébe a következő rendelkezés lép:

„(3) A települési krízis támogatást egy naptári évben maximum három alkalommal lehet adni.”

**8.§** Ez a rendelet a kihirdetését követő napon lép hatályba.

Délegyháza, 2017. január 24.

dr. Riebl Antal dr. Molnár Zsuzsanna

polgármester jegyző

Záradék:

A rendeletet a mai napon kihirdettem.

Kelt: Délegyháza, 2017. január ……..

dr. Molnár Zsuzsanna

jegyző